CELEX: 32022R0320
Language: lv
Date: 2022-02-25 00:00:00
Title: Komisijas Īstenošanas regula (ES) 2022/320 (2022. gada 25. februāris) par spiestas mandarīnu ēteriskās eļļas kā mājputniem, cūkām, atgremotājiem, zirgiem, trušiem un lašu dzimtas zivīm paredzētas barības piedevas atļauju (Dokuments attiecas uz EEZ)

28.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 55/41
               
            
         KOMISIJAS ĪSTENOŠANAS REGULA (ES) 2022/320
         (2022. gada 25. februāris)
         par spiestas mandarīnu ēteriskās eļļas kā mājputniem, cūkām, atgremotājiem, zirgiem, trušiem un lašu dzimtas zivīm paredzētas barības piedevas atļauju
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 ir noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. panta 2. punktā ir paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), ir jāizvērtē atkārtoti.
                  
               
                     (2)
                  
                  
                     Saskaņā ar Direktīvu 70/524/EEK mandarīnu ēterisko eļļu bez termiņa ierobežojuma tika atļauts lietot par visu sugu dzīvniekiem paredzētu barības piedevu. Pēc tam minētā piedeva kā esošs barības līdzeklis saskaņā ar Regulas (EK) Nr. 1831/2003 10. panta 1. punkta b) apakšpunktu tika ierakstīta Lopbarības piedevu reģistrā.
                  
               
                     (3)
                  
                  
                     Saskaņā ar Regulas (EK) Nr. 1831/2003 10. panta 2. punktu, ko lasa saistībā ar tās 7. pantu, tika iesniegts pieteikums uz to, lai spiestu mandarīnu ēterisko eļļu kā visu sugu dzīvniekiem paredzētu barības piedevu izvērtētu atkārtoti.
                  
               
                     (4)
                  
                  
                     Pieteikuma iesniedzējs lūdza atļaut spiestu mandarīnu ēterisko eļļu izmantot arī dzirdināmajā ūdenī. Tomēr Regula (EK) Nr. 1831/2003 neļauj dzirdināmajā ūdenī izmantot aromatizējošas sastāvdaļas. Tāpēc spiestu mandarīnu ēterisko eļļu izmantot dzirdināmajā ūdenī nevajadzētu atļaut.
                  
               
                     (5)
                  
                  
                     Pieteikuma iesniedzējs lūdza minēto piedevu klasificēt piedevu kategorijā “organoleptiskās piedevas” un funkcionālajā grupā “aromatizējošas sastāvdaļas”. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (6)
                  
                  
                     Eiropas Pārtikas nekaitīguma iestāde (“Iestāde”) 2021. gada 5. maija atzinumā (3) secināja, ka spiesta mandarīnu ēteriskā eļļa, lietota ar ierosinātajiem lietošanas nosacījumiem, ne dzīvnieku un patērētāja veselību, ne vidi neietekmē kaitīgi. Tomēr nevarēja izdarīt secinājumus par lolojumdzīvniekiem un dekoratīvajām zivīm, kas citrusaugļu blakusproduktu iedarbībai parasti nav pakļautas. Iestāde arī secināja, ka spiesta mandarīnu ēteriskā eļļa būtu jāuzskata par ādas sensibilizatoru un ādas, acu un elpceļu kairinātāju. Tāpēc Komisija uzskata, ka būtu jāveic attiecīgi aizsargpasākumi, lai nepieļautu nelabvēlīgu ietekmi uz cilvēka, jo īpaši piedevas izmantotāju, veselību.
                  
               
                     (7)
                  
                  
                     Iestāde arī secināja, ka spiesta mandarīnu ēteriskā eļļa ir atzīts pārtikas aromatizētājs un ka tās funkcija dzīvnieku barībā būtībā būtu tāda pati kā pārtikā, tāpēc papildu pierādījumi par iedarbīgumu netiek uzskatīti par vajadzīgiem. Tā ir arī verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
                  
               
                     (8)
                  
                  
                     Spiestas mandarīnu ēteriskās eļļas novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto vielu būtu jāatļauj lietot tā, kā norādīts šīs regulas pielikumā.
                  
               
                     (9)
                  
                  
                     Tas, ka spiestu mandarīnu ēterisko eļļu nav atļauts lietot par aromatizētāju dzirdināmajā ūdenī, neizslēdz tā lietošanu barības maisījumā, ko izbaro, iejauktu ūdenī.
                  
               
                     (10)
                  
                  
                     Nekaitīguma apsvērumi neliek attiecīgās vielas atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
                  
               
                     (11)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Atļauja
            Pielikumā specificēto vielu, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ir atļauts izmantot par dzīvnieku barības piedevu, ievērojot minētajā pielikumā noteiktos nosacījumus.
         
         
            2. pants
            Pārejas pasākumi
            
               1.   Pielikumā specificēto vielu un šo vielu saturošus premiksus, kuri ražoti un marķēti pirms 2022. gada 20. septembra saskaņā ar noteikumiem, kas bija piemērojami pirms 2022. gada 20. marta, arī turpmāk drīkst laist tirgū un izmantot, līdz beidzas esošie krājumi.
            
            
               2.   Tādus pielikumā specificēto vielu saturošus barības maisījumus un barības sastāvdaļas, kuri paredzēti produktīvajiem dzīvniekiem un ražoti un marķēti pirms 2023. gada 20. marta saskaņā ar noteikumiem, kas bija piemērojami pirms 2022. gada 20. marta, arī turpmāk drīkst laist tirgū un izmantot, līdz beidzas esošie krājumi.
            
         
         
            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 25. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Padomes Direktīva 70/524/EEK (1970. gada 23. novembris) par barības piedevām
         (OV L 270, 14.12.1970., 1. lpp.).
         
            (3)  EFSA Journal 2021;19(6):6625.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        mg aktīvās vielas uz kg kompleksās barības ar mitruma saturu 12 %
                     
                  
                        
                           Kategorija: organoleptiskās piedevas. Funkcionālā grupa: aromatizējošas sastāvdaļas
                        
                     
                  
                        2b142-eo
                     
                     
                        —
                     
                     
                        Spiesta mandarīnu ēteriskā eļļa
                     
                     
                        
                           Piedevas sastāvs
                        
                        Mandarīnu ēteriskā eļļa, kas iegūta no Citrus reticulata Blanco augļu mizas.
                        Šķidrā veidā
                        
                           Aktīvās vielas raksturojums
                        
                        Spiesta mandarīnu ēteriskā eļļa, kas iegūta aukstajā ekstrakcijā no Citrus reticulata Blanco augļu mizas, kā noteikusi Eiropas Padome (1).
                        D-limonēns: 65–80 %
                        γ-terpinēns: 13–22 %
                        α-pinēns (pin-2(3)-ēns):
                        1–3,5 %
                        Mircēns: 1–2 %
                        β-pinēns (pin-2(10)-ēns):
                        1–2 %
                        Metil-N-metilantranilāts: 0,15–0,7 %
                        Perilaldehīds: ≤ 0,063 %
                        
                           CAS numurs: 8008-31-9
                        
                           FEMA numurs: 2657
                        Eiropas Padomes piešķirtais numurs: 142
                        
                           Analītiskā metode
                            (2)
                        
                        Fitoķīmiskā marķiera (d-limonēna) kvantitatīvai noteikšanai barības piedevā vai aromatizējošo sastāvdaļu maisījumā:
                        
                                    —
                                 
                                 
                                    gāzhromatogrāfija kopā ar liesmas jonizācijas noteikšanu (GC-FID) (atbilstīgi ISO 3528)
                                 
                              
                     
                        Mājputni
                        Truši
                        Lašu dzimtas zivis
                     
                     
                        —
                     
                     
                        —
                     
                     
                        15
                     
                     
                        
                                    1.
                                 
                                 
                                    Barībā piedevu iekļauj premiksa veidā.
                                 
                              
                                    2.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret karstumapstrādi.
                                 
                              
                                    3.
                                 
                                 
                                    Spiestu mandarīnu ēterisko eļļu jaukt ar citām botāniskām piedevām ir atļauts ar nosacījumu, ka perilaldehīda daudzums barības sastāvdaļās un barības maisījumā ir mazāks nekā tad, ja piedeva tiktu izmantota viena pati attiecīgajai sugai vai dzīvnieku kategorijai maksimālajā vai ieteicamajā daudzumā.
                                 
                              
                                    4.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu izmantotājiem, lai novērstu riskus, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsarglīdzekļus, arī elpceļu, acu un ādas aizsarglīdzekļus.
                                 
                              
                     
                        2032. gada 20. marts
                     
                  
                        Cūkas
                     
                     
                        —
                     
                     
                        —
                     
                     
                        33
                     
                  
                        Atgremotāji
                     
                     
                        —
                     
                     
                        —
                     
                     
                        30
                     
                  
                        Zirgi
                     
                     
                        —
                     
                     
                        —
                     
                     
                        40
                     
                  
               (1)  Natural sources of flavourings – Report No. 2 (2007).
            
               (2)  Sīkāka informācija par analītiskajām metodēm atrodama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.